રસપ્રદ વાત એ છે કે ટેસ્લા થૉમસ એડિસનના બૉસ હતા. હાલ જે વીજળીનો આપણે ઉપયોગ કરી રહ્યા છીએ તેના વિકાસમાં ક્રોએશિયાના ઇજનેર નિકોલા ટેસ્લાનો મોટો ફાળો છે.

એડિસન ડાયરેક્ટ કરંટ (ડીસી)ને ઉત્તમ ગણતા હતા, જે 100 વોલ્ટના પાવર પર કામ કરતો હતો. 

પરંતુ ટેસ્લાના મત મુજબ અલ્ટરનેટીવ કરંટ (એસી) શ્રેષ્ઠ હતો. તેમના કહેવા પ્રમાણે તેને એક જગ્યાએથી બીજી જગ્યાએ લઈ જવો સરળ હતો. 

જીત ટેસ્લાની થઈ, પરંતુ ઇતિહાસમાં 'ફાધર ઑફ ઇલેક્ટ્રીસિટી' તરીકે થૉમસ એડિસનને ઓળખ મળી. 

દક્ષિણ આફ્રિકાના એલોન મસ્કનો આભાર માનવો પડશે કે જેમણે વીજળીથી ચાલતી મોટરકારોની કંપનીને ટેસ્લાનું નામ આપ્યું. 

મસ્ક કંપનીમાં કાર્યકારી ડાયરેક્ટરના રૂપમાં કામ કરી રહ્યા છે અને તેમની કંપની વિશેષ રૂપે વીજળીથી ચાલતી કાર બનાવે છે. 

ટેસ્લાએ વિદ્યુતની શોધખોળ સિવાય ઘણા પ્રકારની ટેકનૉલૉજીની ભવિષ્યવાણી કરી હતી. જે દાયકાઓ બાદ સાચી સાબિત થતી દેખાઈ રહી છે. 

નીચે તેમની સૌથી ઉલ્લેખનીય ભવિષ્યવાણીઓનો ઉલ્લેખ છે. 

વાઈ ફાઈ

વાયરલેસ ટેકનૉલૉજી મામલે પોતાના ઝનૂનના પગલે ટેસ્લાએ ડેટા ટ્રાન્સમિશન પર કેન્દ્રિત ઘણી શોધ કરી હતી. તેની સાથે જોડાયેલા ઘણાં સિદ્ધાંતોનો વિકાસ કર્યો હતો. 

ગુઇલેર્મો માર્કોનીએ સૌથી પહેલા સમગ્ર એટલાન્ટીકમાં મોર્સ કોડના માધ્યમથી પત્ર મોકલ્યા હતા. પરંતુ ટેસ્લા તેનાથી આગળ કંઈક કરવા માગતા હતા. 

તેમણે સંભાવના વ્યક્ત કરી હતી કે સમગ્ર દુનિયામાં એક દિવસ ટેલિફોન સિગ્નલ, દસ્તાવેજ, સંગીતની ફાઇલો અને વીડિયો મોકલવા માટે વાયરલેસ ટેકનૉલૉજીનો ઉપયોગ થશે. 

અને આજે વાઈ-ફાઈની મદદથી આમ કરવું શક્ય છે. 

મોબાઇલ ફોન

ટેસ્લાએ વર્ષ 1926માં એક અમેરિકી મેગેઝીનને આપેલા ઇન્ટરવ્યૂમાં ભવિષ્યમાં પોતાના વધુ એક પૂર્વાનુમાનનો ઉલ્લેખ કર્યો હતો. 

તેમણે તસવીરો, સંગીત અને વીડિયો ટ્રાન્સમિટ કરવા માટે પોતાના આઇડિયાને 'પૉકેટ ટેકનૉલૉજી'નું નામ આપ્યું હતું. 

તેમણે સ્માર્ટફોનના આવિષ્કારની 100 વર્ષ પહેલાં જ તેની ભવિષ્યવાણી કરી નાખી હતી. 

પરંતુ શું ટેસ્લાએ એ વિચાર્યું હશે કે મોબાઇલ આપણા જીવનનો સૌથી મહત્ત્વનો ભાગ બની જશે?

ડ્રોન

વર્ષ 1898માં ટેસ્લાએ તાર વગર અને રિમોટથી નિયંત્રિત થનારા 'ઑઉટોમેશન' પ્રદર્શિત કર્યા હતા. 

આજે આપણે તેને રિમોટથી ચાલતા ટૉય શિપ અથવા તો ડ્રોન તરીકે ઓળખીએ છીએ. 

વાયરલેસ કમ્યૂનિકેશન, રોબૉટિક્સ, લૉજિક ગેટ જેવી નવી ટેકનૉલૉજીથી તેમણે જોનારાઓને આશ્ચર્યમાં મૂકી દીધા હતા. 

લોકોને લાગતું હતું કે... \n\nમને ઉપરના લેખ માટે સારું શીર્ષક આપો.
નિકોલા ટેસ્લાની પાંચ ભવિષ્યવાણીઓ, જે આજે સાચી સાબિત થઈ